Trondheim 17. august 2017

**Protokoll Interimsstyremøte nr 1 -2017**

Tilstede: Tore Rømo, Terje Roel, May Romundstad, Hanna Blengsli Kværnø og Benthe Asp

Forfall: Per-Otto Røiseng, Maria Bergsrønning Tanemsmo og Olav Noteng

Adm: Robert Olsvik(for sak 3), Ivan Leraand(for sak 4 og 5 ) og Kjell Bjarne Helland

Sted: Scandic Hell

Tid: Onsdag, 16. august 2017

**Saksliste interimsstyremøte nr. 1 - 2017**

Sak 1 /2017 Konstituering

Sak 2 /2017 Gjennomgang mandat

Sak 3 /2017 Ny lov «Trøndelag Idrettskrets»

Sak 4 /2017 Budsjett 2018 «Trøndelag Idrettskrets»

Sak 5 /2017 Logo «Trøndelag Idrettskrets»

Sak 6 /2017 Prosess Virksomhetsplan – «Trøndelag Idrettskrets»

Sak 7 /2017 Prosess ny visjon «Trøndelag Idrettskrets»

Sak 8 /2017 «PrøveTing» - avstemming

Sak 9 /2017 Fremdrift- og møteplan

**Kommentar til innkallingen:**

Ingen

**Kommentar til sakslista:**

Ingen

**Interimsstyret**

Tore Rømo

Møteleder

# Sak 1/2017 Konstituering

**Saksvedlegg**

1. Ingen

**Vedtak:**

**Tore Rømo (leder) og Terje Roel(nestleder)**

# Sak 2/2017 Gjennom mandat

**Saksvedlegg**

a)Mandat utredningskomite

b)Mandat Interimsstyre- oppgaver/retningslinjer

**Saksfremlegg**

Mandat for den tidligere utredningskomiteen(vedlegg a) er tidligere behandlet i de respektive idrettskretsstyrer i Nord- og Sør- Trøndelag Idrettskrets.

Mandat for interimsstyre – oppgaver/retningslinjer er tidligere behandlet i de respektive idrettskretsstyrer i Nord- og Sør-Trøndelag Idrettskrets.

**Vedtak:**

**Mandater gjennomgått og legges til grunn for det videre arbeidet i Interimsstyret.**

# Sak 3/2017 Ny Lov «Trøndelag Idrettskrets»

**Saksvedlegg**

a)Ingen – presentasjon i møte

**Saksfremlegg**

Lovnormen for Idrettskretser legges til grunn for den nye loven til «Trøndelag Idrettskrets». Dette betyr videre at man ikke kan ta inn nye punkter i loven som er svakere en NIF’s lov.

I det vesentlige så skal Interimsstyret ta stilling til:

* Størrelse nytt styre
* Størrelse nytt idrettskretsting
* Mandatfordeling nytt idrettskretsting

**Vedtak:**

**Ulike modeller ble diskutert og innspill gitt. Forslag til ny Lov fremlegges i interimsstyremøte nr 2**

# Sak 4/2017 Budsjett 2018

**Saksvedlegg**

a)Tentativt budsjett - inntektssiden

**Saksfremlegg**

I forbindelse med søknad om fylkestilskudd til Trøndelag Fylkeskommune vil denne inneholde en spesifikk søknadssum. Dette tallet er i det vesentligste fremkommet med bakgrunn i de erfaringstall vi har lagt for 2017.

Det som vil skille 2018 fra årets budsjetter er at vi da er inne i første driftsår for den nye idrettskretsen og det må påregnes aktiviteter utover det som vil være «vanlig» i ordinær drift.

Den nye idrettskretsen vil telle 49 kommuner/idrettsråd, 54 orgledd(forbund,særkretser/regioner) og kontorsted med ansatte på Steinkjer og i Trondheim.

Dette betyr at man vil utarbeide 2 ulike søknader med bakgrunn i ovennevnte tekst.

Vi har tidligere forespurt NIF sentralt om økonomisk støtte og ble først lovt dette, men etter at man der fikk kraftig kutt i overføringene fra KUD så trakk de dette tilbake.

Har nå forespurt KUD om økonomisk med bakgrunn i det som må betraktes som ekstraordinære oppgaver med bakgrunn i regionaliseringsprosessen.

Fristen for disse Trøndelag Fylkeskommune er derfor da utsatt til 1. september 2017.

Budsjettprosess i forbindelse med det som skal legges frem på det planlagte konstituerende idrettskretstinget 26. november 2017 er godt i gang og her jobbes det tett mellom dagens NTIK og STIK. Dette budsjettet vil komme til behandling i Interimsstyret i møte nr 3.

**Vedtak:**

**Interimsstyret tok orienteringen til etterretning med et tydelig signal at overføringen til særidrettene og idrettsrådene minst skal være på nivå som i dag.**

# Sak 5/2017 Logo «Trøndelag Idrettskrets»

**Saksvedlegg**

a)Presentasjon i møte

**Saksfremlegg**

Det ble gitt en presentasjon av dagens logobruk og de alternativer som gjelder innenfor NIF’s rammer(bruk av de olympiske ringene).

**Vedtak:**

**Begge Idrettskretsstyrene bes om innspill som fremlegges for Interimsstyret til neste møte.**

# Sak 6/2017 Prosess Virksomhetsplan – «Trøndelag Idrettskrets»

**Saksvedlegg**

a)Ingen

**Saksfremlegg**

Nord-Trøndelag Idrettskrets(NTIK) og Sør-Trøndelag Idrettskrets(STIK) har strategi-/virksomhetsplan innenfor den tingperiode man nå er inne i.

NTIK har fire-årige planer, mens STIK har to-årige planer.

Det foreslås at utarbeidelse av ny Virksomhetsplan påstartes innen årets utløp og behandles på det ordinære idrettskretstinget til «Trøndelag Idrettskrets» i april 2018.

Interimsstyret vil behandle varigheten på perioden som Virksomhetsplanen skal gjelde for.

**Vedtak:**

**Prosess Virksomhetsplan i «Trøndelag Idrettskrets påstartes innen årets utløp og fremlegges det ordinære idrettskretstinget i april 2018.**

# Sak 7/2017 Prosess ny visjon «Trøndelag Idrettskrets»

**Saksvedlegg**

a)Ingen

**Saksfremlegg**

I forbindelse med sammenslåing av Nord- og Sør-Trøndelag Idrettskrets til «Trøndelag Idrettskrets» vil valg av visjon være nødvendig å velge.

Nord-Trøndelag Idrettskrets har i dag den samme visjonen som i Norges Idrettsforbund «Idrettsglede for alle», mens Sør-Trøndelag Idrettskrets i tillegg har visjonen «Flest i bredden – best i toppen».

Det foreslås at dette blir en del av prosessen i utarbeidelsen av ny Virksomhetsplan 2018-2020.

Det foreslås videre at utarbeidelse av ny Virksomhetsplan påstartes innen årets utløp og behandles på det ordinære idrettskretstinget til «Trøndelag Idrettskrets» i april 2018.

**Vedtak:**

**Prosess ny visjon «Trøndelag Idrettskrets» blir en del av utarbeidelse av Virksomhetsplan og fremlegges på det or dinære idrettskretstinget i april 2018.**

# Sak 8/2017 «PrøveTing» - avstemming

**Saksvedlegg**

a)Ingen

**Saksfremlegg**

Det foreslås å arrangere et «høringsmøte/prøveting» hvor sentrale spørsmål som:

* Ny lov for «Trøndelag Idrettskrets»
  + Størrelse idrettskretsting- antall delegater
  + Delegatmodell
  + Størrelse
  + Sikre representativitet
* Valg av logo

Her inviteres 4 særkretser/regioner, 4 Idrettsråd og 4 fleridrettslag hvor likt antall mellom deltagelse med tilknytning fra Nord- og Sør-Trøndelag Idrettskrets.

Dette gjennomføres innen utgangen av uke 37.

**Vedtak:**

**Høringsmøte/prøveTing gjennomføres som beskrevet innen utgangen av uke 39.**

# Sak 9/2017 Fremdrift- og møteplan

**Saksvedlegg**

a)Tidslinje, inkludert møte- og agendaplan

**Saksfremlegg**

De to ekstraordinære idrettskretstingene gjennomføres søndag 26. november 2017 og det planlagte konstituerende idrettskretstinget arrangeres samme dag.

Siste frist for utsendelse av sakspapirer er torsdag 26. november 2017.

Det planlegges med 4 møter i interimsstyret. Det foreslås samtidig en tentativ agenda for hvert av disse møtene.

**Vedtak:**

**Møtene gjennomføres:**

**Onsdag 6. september 2017 kl 17.00-20.00**

**Tirsdag 19. september 2017 kl 17.00-20.00**

**Tirsdag 17. oktober 2017 kl 17.00-20.00**

**Alle møtene gjennomføres på Scandic Hell**